ΚΑΝΟΝΙΣΜΟΣ (ΕΟΚ) αριθ. 2221/92 ΤΗΣ ΕΠΙΤΡΟΠΗΣ της 31ης Ιουλίου 1992 για τροποποίηση του κανονισμού (ΕΟΚ) αριθ. 1274/91 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 του Συμβουλίου σχετικά με ορισμένες προδιαγραφές εμπορίας για τα αυγά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1907/90 του Συμβουλίου της 26ης Ιουνίου 1990 σχετικά με ορισμένες προδιαγραφές εμπορίας για τα αυγά (1), και ιδίως το άρθρο 10 παράγραφος 3, το άρθρο 20 παράγραφος 1 και το άρθρο 22 παράγραφος 2,

Εκτιμώντας:

ότι ο κανονισμός (ΕΟΚ) αριθ. 1274/91 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 3640/91 (3), προβλέπει τις αναγκαίες λεπτομέρειες για την εφαρμογή των προδιαγραφών εμπορίας για τα αυγά-

ότι η πείρα έδειξε ότι οι διατάξεις σχετικά με την προαιρετική ένδειξη της ημερομηνίας ωοτοκίας πρέπει να τροποποιηθούν- ότι πρέπει να γίνει σαφές ότι εάν χρησιμοποιείται η ημερομηνία ωοτοκίας πρέπει να αναγράφεται τόσο επί των αυγών, όσο και επί των συσκευασιών- ότι οι όροι με τους οποίους τα κέντρα συσκευασίας τα οποία εφοδιάζονται από τις μονάδες παραγωγής βρίσκονται στον ίδιο τόπο πρέπει να αναγράφουν την ημερομηνία ωοτοκίας- ότι πρέπει να εναρμονιστούν με εκείνους που εφαρμόζονται από τα άλλα κέντρα συσκευασίας στην περίπτωση κατά την οποία πρόκειται να χρησιμοποιηθούν σφραγισμένα εμπορευματοκιβώτια- ότι πρέπει να θεσπιστούν κανόνες όσον αφορά την αναγραφή της ημερομηνίας ωοτοκίας στα αυγά που παράγονται σε μη εργάσιμη ημέρα-

ότι η προαιρετική αναγραφή του τύπου εκτροφής πρέπει να περιοριστεί στους όρους που αναφέρονται στον κανονισμό (ΕΟΚ) αριθ. 1274/91 με εξαίρεση την οργανική ή βιολογική εκτροφή- ότι προκειμένου να διευκολυνθούν οι έλεγχοι σε ολόκληρη την Κοινότητα, πρέπει να είναι δυνατόν να ανταλλάσσονται μεταξύ των κρατών μελών οι κατάλογοι των παραγωγών που είναι εγγεγραμμένοι σε μητρώα και να διατηρούνται από τα κέντρα συσκευασίας εβδομαδιαίως τα μητρώα των ταξινομημένων αποθεματοποιημένων αυγών-

ότι πρέπει να εναρμονιστούν οι όροι που χρησιμοποιούνται για τη βιομηχανία τροφίμων-

ότι πρέπει να τροποποιηθούν οι διατάξεις σχετικά με τη χρησιμοποίηση του όρου "Extra", προκειμένου να καθοριστούν οι προϋποθέσεις υπό τις οποίες ο εν λόγω όρος μπορεί να αναγράφεται επί της συσκευασίας-

ότι πρέπει να καθιερωθεί θετική ανοχή βάρους προς διασφάλιση ίσων όρων ανταγωνισμού μεταξύ των εμπορευομένων-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1274/91 τροποποιείται ως εξής:

1. το άρθρο 1 τροποποιείται ως εξής:

- στην παράγραφο 1, το δεύτερο εδάφιο αντικαθίσταται από το ακόλουθο κείμενο:

"Ωστόσο, η παράδοση ή η συλλογή από τους παραγωγούς στα κέντρα συσκευασίας ή στις βιομηχανίες μπορεί να πραγματοποιείται μόνο μία φορά την εβδομάδα στις περιπτώσεις εκείνες κατά τις οποίες η θερμοκρασία του περιβάλλοντος στην οποία διατηρούντα τα αυγά στην εκμετάλλευση, δεν υπερβαίνει τους 18 o C.",

- στην παράγραφο 6 η δεύτερη περίπτωση αντικαθίσταται από το ακόλουθο κείμενο:

"- πρόκειται να αναφέρεται η ημερομηνία ωοτοκίας, όσον αφορά τα αυγά τα οποία προμηθεύουν μονάδες παραγωγής που βρίσκονται στον ίδιο χώρο με το κέντρο συσκευασίας και τα οποία δεν περιέχονται σε σφραγισμένο εμπορευματοκιβώτιο, οπότε κατατάσσονται και συσκευάζονται την ημέρα της ωοτοκίας ή, αν η ημέρα της ωοτοκίας δεν είναι εργάσιμη, την πρώτη επόμενη εργάσιμη ημέρα."-

2. το άρθρο 15 αντικαθίσταται από το ακόλουθο κείμενο:

"Άρθρο 15

1. Επιπλέον της ημερομηνίας συσκευασίας, είναι δυνατόν να αναγράφονται στα αυγά ή/και στις συσκευασίες τους από τον εμπορευόμενο, τη στιγμή της συσκευασίας, η συνιστώμενη ημερομηνία πώλησης ή/και η ημερομηνία λήξης.

2. Η ημερομηνία ωοτοκίας είναι δυνατόν να αναγράφεται από τον εμπορευόμενο στις συσκευασίες τη στιγμή της συσκευασίας, οπότε η εν λόγω ημερομηνία αναγράφεται επίσης πάνω στα αυγά που περιέχονται στη συσκευασία. Εντούτοις η ημερομηνία ωοτοκίας είναι, ωστόσο, δυνατόν να σφραγίζεται πάνω στα αυγά στο αγρόκτημα.

3. Για την προβλεπόμενη στο παρόν άρθρο ένδειξη των ημερομηνιών στα αυγά και, στην περίπτωση της ημερομηνίας ωοτοκίας, και στις συσκευασίες, χρησιμοποιείται ένας ή περισσότεροι από τους όρους που απαριθμούνται στο παράρτημα Ι.

4. Οι ημερομηνίες που αναφέρονται στο παρόν άρθρο πρέπει να αναγράφονται με δύο ομάδες αριθμών που περιλαμβάνουν, με την ακόλουθη σειρά:

- την ημέρα, από 01 έως 31

- το μήνα, από 01 έως 12."-

3. το άρθρο 17 αντικαθίσταται από το ακόλουθο κείμενο:

"Άρθρο 17

Όταν αναφέρεται η ημερομηνία ωοτοκίας στα αυγά καθώς και στις συσκευασίες που τα περιέχουν, σύμφωνα με τις διατάξεις του άρθρου 15, εφαρμόζονται οι ακόλουθοι όροι:

1. τα κέντρα συσκευασίας τηρούν ειδικά μητρώα ως προς:

- τα ονοματεπώνυμα και τις διευθύνσεις των παραγωγών που προμηθεύουν τέτοια αυγά, οι οποίοι εγκρίνονται μετά από επιθεώρηση της αρμόδιας αρχής του κράτους μέλους,

- μετά από αίτηση της αρχής αυτής, τον αριθμό των ωοτόκων ορνίθων που διατηρεί κάθε παραγωγός-

2. οι παραγωγοί που αναφέρονται στο σημείο 1 επιθεωρούνται στη συνέχεια κατά τακτά χρονικά διαστήματα. Οι εν λόγω παραγωγοί τηρούν ενημερωμένα μητρώα ως προς:

- την ημερομηνία εισαγωγής στην εκμετάλλευση, την ηλικία που είχαν κατά την ημερομηνία αυτή οι ωοτόκες όρνιθες καθώς και τον αριθμό αυτών- τα στοιχεία αυτά πρέπει να είναι κατανεμημένα ανά μονάδα παραγωγής,

- την καθημερινή παραγωγή αυγών για κάθε θάλαμο ωοτόκων,

- τον αριθμό ή το βάρος των αυγών που παραδίδονται και στα οποία πρόκειται να σφραγισθεί η ημερομηνία ωοτοκίας, ή στα οποία έχει ήδη σφραγισθεί στο αγρόκτημα η ημερομηνία αυτή- τα στοιχεία αυτά πρέπει να είναι κατανεμημένα ανά αγοραστή και να περιλαμβάνουν το ονοματεπώνυμο και τη διεύθυνσή του, καθώς και τον αριθμό του κέντρου συσκευασίας-

3. τα αυγά πάνω στα οποία πρόκειται να αναφερθεί η ημερομηνία ωοτοκίας παραδίδονται στα κέντρα συσκευασίας μέσα σε σφραγισμένα εμπορευματοκιβώτια, εκτός από τις περιπτώσεις στις οποίες οι μονάδες παραγωγής βρίσκονται στον ίδιο χώρο με αυτά τα κέντρα. Τα φορτία αυτών των αυγών καθώς και των αυγών πάνω στα οποία έχει ήδη σφραγισθεί στο αγρόκτημα η ημερομηνμία ωοτοκίας αναγνωρίζεται από:

- την ημερομηνία ωοτοκίας,

- το ονοματεπώνυμο, τη διεύθυνση και τον αριθμό του παραγωγού, μαζί με κωδικοποιημένη αναφορά του θαλάμου ωοτόκων από τον οποίο προέρχονται τα αυγά,

- την ημερομηνία αποστολής,

- τον αριθμό ή το βάρος των αυγών κατά την παράδοση.

Τα στοιχεία αυτά εμφαίνονται επί του εμπορευματοκιβωτίου και επί των συνοδευτικών εγγράφων, τα οποία φυλάσσονται στο κέντρο συσκευασίας επί έξι τουλάχιστον μήνες-

4. τα εμπορευματοκιβώτια που αναφέρονται στο σημείο 3 ανοίγονται στο κέντρο συσκευασίας αμέσως πριν αρχίσει η κατάταξη. Όλα τα αυγά και το ίδιο εμπορευματοκιβώτιο κατατάσσονται και συσκευάζονται χωρίς διακοπή. Η ημερομηνία ωοτοκίας σφραγίζεται κατά ή αμέσως μετά την κατάταξη για τα αυγά που πρόκειται να σφραγισθούν-

5. στην περίπτωση κέντρων συσκευασίας που εφοδιάζονται από τις δικές τους μονάδες παραγωγής οι οποίες βρίσκονται στον ίδιο χώρο με αυγά που δεν περιέχονται σε σφραγισμένα εμπορευματοκιβώτια, τα αυγά:

- σφραγίζονται με την ημερομηνία της ωοτοκίας. Εντούτοις, εάν τα αυγά παράγονται σε μη εργάσιμη ημέρα μπορούν να σφραγίζονται την πρώτη εργάσιμη ημέρα που ακολουθεί μαζί με τα αυγά που παράγονται αυτή την ημέρα, με την ημερομηνία της πρώτης εργάσιμης ημέρας ή

- ταξινομούνται και συσκευάζονται σύμφωνα με τις διατάξεις του άρθρου 1 παράγραφος 6 ή

- παραδίδονται σε άλλα κέντρα συσκευασίας ή βιομηχανίες, την ημέρα της ωοτοκίας ή εάν η ημέρα ωοτοκίας είναι αργία, την πρώτη επόμενη εργάσιμη ημέρα.

Εάν αυτά τα κέντρα συσκευασίας δέχονται επίσης αυγά από εξωτερικούς παραγωγούς για τους οποίους δεν έχει προβλεφθεί να ανφέρουν την ημέρα ωοτοκίας, τα αυγά αποθεματοποιούνται ξεχωριστά και υφίστανται ξεχωριστή μεταχείριση. Τα κέντρα συσκευασίας διατηρούν ημερήσια μητρώα της αποδοχής ή συγκεντρώσεως και της ταξινομήσεως των αυγών αυτών-

6. τα κέντρα συσκευασίας τηρούν ειδικά μητρώα ως προς:

- τις καθημερινές ποσότητες, ανά παραγωγό, των αυγών που φθάνουν στο κέντρο και στα οποία πρόκειται να σφραγισθεί η ημερομηνία ωοτοκίας, ή στα οποία έχει ήδη σφραγισθεί στο αγρόκτημα η ημερομηνία αυτή, συμπεριλαμβανομένου του ονοματεπωνύμου, της διεύθυνσης και του αριθμού εγκρίσεως του παραγωγού,

- την καθημερινή ποσότητα και την κατά βάρος κατάταξη αυτών των αυγών,

- τον αριθμό ή/και το βάρος των αυγών που έχουν πωληθεί ανά κατηγορία βάρους και αγοραστή, συμπεριλαμβανομένου του ονοματεπώνυμου και της διεύθυνσης του αγοραστή-

7. οι μονάδες παραγωγής και τα κέντρα συσκευασίας που αναφέρονται στο σημείο 1 επιθεωρούνται τουλάχιστον μία φορά κάθε δύο μήνες."-

4. το άρθρο 8 τροποποιείται ως εξής:

- στην παράγραφο 1 η εισαγωγική φράση αντικαθίσταται από το ακόλουθο κείμενο:

"Για την ένδειξη του είδους εκτροφής όπως προβλέπεται στο άρθρο 10 παράγραφος 3 του κανονισμού (ΕΟΚ) αριθ. 1907/90, εκτός από την περίπτωση του οργανικού ή βιολογικού είδους εκτροφής, στα αυγά κατηγορίας Α καθώς και στις μικρές συσκευασίες που περιέχουν τέτοια αυγά, δεν επιτρέπεται να χρησιμοποιούνται άλλοι όροι εκτός από αυτούς που αναφέρονται κατωτέρω και, εν πάση περιπτώσει, μόνο εφόσον πληρούνται οι προϋποθέσεις οι οποίες προβλέπονται στο παράρτημα ΙΙ.",

- στην παράγραφο 1, το δεύτερο εδάφιο διαγράφεται,

- στην παράγραφο 2 προστίθεται το ακόλουθο εδάφιο:

"Κάθε κράτος μέλος διαβιβάζει στα λοιπά κράτη μέλη και στην Επιτροπή, πριν από την 1η Ιανουαρίου 1993, τον κατάλογο των εγκεκριμένων παραγωγών στο έδαφός του για κάθε τόπο εκτροφής, στον οποίον εμφαίνεται το ονοματεπώνυμο, η διεύθυνση και οποιοσδήποτε αριθμός έγκρισης κάθε παραγωγού. Οποιαδήποτε τροποποίηση όσον αφορά αυτόν τον κατάλογο γνωστοποιείται στην αρχή κάθε ημερολογιακού έτους στα λοιπά κράτη μέλη και στην Επιτροπή.",

- η παράγραφος 6 αντικαθίσταται από το ακόλουθο κείμενο:

"6. Τα κέντρα συσκευασίας, όπως αναφέρεται στην παράγραφο 2, τηρούν ειδικά μητρώα για την καθημερινή κατάταξη ανά ποιότητα και βάρος και για τις πωλήσεις αυγών και μικρών συσκευασιών που έχουν σφραγισθεί σύμφωνα με την παράγραφο 1, συμπεριλαμβανομένου του ονοματεπωνύμου και της διεύθυνσης του αγοραστή, του αριθμού των συσκευασιών, του αριθμού ή/και του βάρους των αυγών που έχουν πωληθεί ανά κατηγορία βάρους και ημερομηνία παράδοσης, καθώς και των αποθεμάτων των καταχωρημένων αυγών σε εβδομαδιαία βάση. Εντούτοις, έχουν τη δυνατότητα, αντί να τηρούν μητρώα πωλήσεων, να τηρούν αρχεία τιμολογίων ή αποδείξεων παράδοσης, όπως υποδεικνύεται στην παράγραφο 1."-

5. στο άρθρο 22 παράγραφος 2, το στοιχείο γ) αντικαθίσταται από το ακόλουθο κείμενο:

" γ) η ένδειξη "ΑΥΓΑ ΠΡΟΟΡΙΖΟΜΕΝΑ ΓΙΑ ΤΗ ΒΙΟΜΗΧΑΝΙΑ ΤΡΟΦΙΜΩΝ" με κεφαλαία γράμματα ύψους 2 εκατοστών, σε μία ή περισσότερες γλώσσες της Κοινότητας."-

6. το άρθρο 24 αντικαθίσταται από το ακόλουθο κείμενο:

"Άρθρο 24

1. Η ταινία ή η ετικέτα που αναφέρονται στο άρθρο 12 του κανονισμού (ΕΟΚ) αριθ. 1907/90, πρέπει να τυπώνονται ή να επικολλούνται με τρόπο ώστε να μην επικαλύπτουν καμία από τις ενδείξεις της συσκευασίας. Ο χαρακτηρισμός "εξαιρετικά" τυπώνεται στην ταινία ή στην ετικέτα με κυρτά γράμματα ύψους τουλάχιστον 1 εκατοστού.

2. Όταν η ετικέτα η οποία αναφέρεται στην παράγραφο 1 δεν είναι δυνατόν να αφαιρεθεί από τη συσκευασία, οι αντίστοιχες συσκευασίες πρέπει να απομακρυνθούν από το χώρο πωλήσεων το αργότερο την έβδομη ημέρα μετά από τη συσκευασία, και τα αυγά πρέπει να επανασυσκευαστούν.

3. Οι μεγάλες συσκευασίες που περιέχουν μικρές συσκευασίες με τη σήμανση "εξαιρετικά" φέρουν την ακόλουθη ένδειξη με κεφαλαία γράμματα ύψους 2 εκατοστών: "ΣΥΣΚΕΥΑΣΙΑ ΠΟΥ ΠΕΡΙΕΧΕΙ ΜΙΚΡΕΣ ΣΥΣΚΕΥΑΣΙΕΣ ΤΗΣ ΚΑΤΗΓΟΡΙΑΣ 'ΕΞΑΙΡΕΤΙΚΑ' " σε μία ή περισσότερες γλώσσες της Κοινότητας."-

7. το άρθρο 32 αντικαθίσταται από το ακόλουθο κείμενο:

"Άρθρο 32

Εκτός από την περίπτωση που προβλέπεται στο άρθρο 13 παράγραφος 3 του κανονισμού (ΕΟΚ) αριθ. 1907/90, κατά τον έλεγχο παρτίδας αυγών ταξινομημένων στην κατηγορία Α επιτρέπεται ανοχή όσον αφορά το κατά μονάδα βάρος των αυγών. Σε μια τέτοια παρτίδα είναι ανεκτή η παρουσία όχι πλέον του 12 % αυγών που ανήκουν σε κατηγορίες παραπλήσιες με αυτές που αναφέρονται στη συσκευασία, αλλά όχι πλέον του 6 % αυγών της αμέσως χαμηλότερης κατηγορίας βάρους.

Σε περίπτωση κατά την οποία η παρτίδα που ελέγχεται περιέχει λιγότερα από 180 αυγά, τα προαναφερόμενα ποσοστά διπλασιάζονται."-

8. το παράρτημα Ι αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την 1η Αυγούστου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Ιουλίου 1992. Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 173 της 6. 7. 1990, σ. 5. (2) ΕΕ αριθ. L 121 της 16. 5. 1991, σ. 11. (3) ΕΕ αριθ. L 335 της 6. 12. 1991, σ. 12.

ΠΑΡΑΡΤΗΜΑ

"ΠΑΡΑΡΤΗΜΑ Ι

1. Ημερομηνία συσκευασίας:

emb.

pakket

verp.

συσκ.

packed

emb. le

imb.

verp.

emb.

2. Ημερομηνία πώλησης:

vender antes

Saelges til

Verkauf bis

Πώληση

Sell by

a vend. de pref. av. ή DVR (1)

da vendersi

uit. verk. dat.

Lim. de venda

3. Ημερομηνία λήξης:

cons. preferente

Mindst holdbar til

Mind.-haltbar

Λήξη

Best before

a cons. de pref. av. ή DCR (1)

da consumarsi

tenm. houdb. tot

Lim. de consumo

4. Ημερομηνία ωοτοκίας:

puesta

lagt

gelegt

ωοτοκία

laid

pondu le

deposizione

gelegd

post

(1) Αν χρησιμοποιούναι οι συντομογραφίες DVR ή DCR η αναγραφή στη συσκευασία πρέπει να γίνεται με τέτοιο τρόπο ώστε η σημασία των αρχικών αυτών να είναι σαφής."